text:
Alarma di “Swine Flu” na school di Kudawecha
ORANJESTAD (AAN): Na e school nobo na Kudawecha tin alarma e momentonan aki pa casonan di Swine Flu. Segun informacion cu DIARIO tin ta...
Gabinete Oduber a konkel fiansa di placa
Un caso cu ta surgi awor cu bukinan ta habriendo ta un fianza externo cu Gabinete Oduber a haci na 2004 caminda a konkel...
Gobierno kier pasa un ley pa por cuminsa parti permiso di casino pa loco
ORANJESTAD (AAN): Net prome cu eleccion na September proximo, Gobierno ta haciendo todo por todo pa pasa un ley den Parlamento den cual ta...
Tin un homber Arubiano cu tin dos casa simultaneamente
ORANJESTAD (AAN): Bigamia ta un acto castigable, cu ta referi ora un persona ta drenta den mas cu un enlace matrimonial, ademas di uno...
“Swine Flu” lo yega Aruba den barco crusero
ORANJESTAD (AAN): Awor cu tin un situacion mundial di pandemia pa loke ta “Swine Flu”, cualkier persona cu ta sospechoso di tin e...
Scanmachine nobo pa douane na Aeropuerto
ORANJESTAD (AAN): Douane seccion di Aeropuerto a haya dos scanmachine nobo. E scan machinenan aki ta worde usa pa scan e maletanan di e...
Elio Lopez di 32 aña a muri diadomingo atardi na Colombia
ORANJESTAD(AAN): Diabierna ainda DIARIO a asisti un conferencia di prensa unda famia a cuminsa haci preparacion pa un radio telethon pa haya fondo pa...
Comunidad Portugues a celebra nan dia nacional
ORANJESTAD (AAN): Ayeramainta na Wilhelmina Park e comunidad Portugues radica na Aruba a tene un ceremonia di ponemento di krans pa asina celebra...
Pa motibo di huur Cayman a hinca taxista den Pos Chikito
ORANJESTAD(AAN): Diamars anochi polis y Recherche di San Nicolas a pone man riba e conocido di husticia, M. Pieters naci na April 1960 y...
Mr dr. Mito Croes a haya un total 18 mil voto pa eleccion di...
ORANJESTAD(AAN): -- For di Hulanda e noticia a drenta cu e candidato Arubiano riba lista di CDA a logra un total di 18 mil...
12Page 1 of 2


c: text/html

text:
Ganso Checo
Raza Checo di Ganso
Como ta distingi sexualmente e ganso Checo
Usando un comparacion fisico no ta e mihor manera pa separanan segun sexo.
Tanto e homber como e muhe ta blanco, e hasta e peso no ta un manera confiable.
E metodo 100% confiable pa separa e ganso
Ganso, mescos cu otro famianan di avenan Anatidae y averstrusnan, tin un pene. Otro avenan no tin un pene. Si bo kier determina e genero di e ganso cu 100% di seguridad, e unico forma pa hacie ta pa busca e pene den e cloaca. Esaki ta e mihor manera pa hacie: un persona sinta ta pone e ganso cabes abouw entre su pia, reglando su halanan cu su bil. Lo ta bon si otro persona por yuda regla e pianan di e ganso. Pusha e rabo di e ganso patras pa haya miho aceso na e cloaca. Cu dedenan, habri e cloaca den tur direcion. Si ta un macho, su pene lo sali. Hasta gansonan cu a caba di nace por wordo identifica di e manera aki, pero bo mester tin cuidow pa no lastimanan. E penenan du e gansonan cu a caba di nace ta hopi chikito (sin wordo desaroya) asina ta cu e por ta facilmente confundi cu e lipnan di e cloaca.
Macho di ganso Checo
Hembra di ganso Checo
Ganso Checo > Genero di identificacion di ganso
Copyright © Ganso Checo, 2006-2017. All rights reserved. Last update: 17. di aprel 2017

robotstxt: allowed

filter: keep


text:
ASERKA HENDE KU HOPI EMPATIA PA SIGUI PROGRESA
ASERKA HENDE KU HOPI EMPATÍA
Tur hende ke komuniká
Pasobra nan ta motivá
Skucha nan pa por komprondé
Hasi pregunta pa por aklará i resolvé
Ofresé tur klase di koperashon
Pa logra konhuntamente haña solushon
HENDE AKTIVO i POSITIVO
Hende ku ta lanta
Hende ku ta traha
Tambe esnan ku tin ku kumpli ku nan responsabilidat
Tur hoben i adulto ku ké logra oumentá nan kapasidat
Adulto mayor ku tambe ta aportá na nos sosiedat
Ke men ku sigur tur hende ku ké logra mas prosperidat
Ta sigui pensa pa áktua, dirigiendo asina nan atenshon
Demonstrando ku nan tei, pues nan sa kon balorá moveshon
Tur moveshon positivo ku ta kuadra ku adelanto di nan mes, pa trese solushon
P’e tantisimo problemanan ku nos país ta konfrontando
Formando parti di nos sosiedat ku ta multikultural, ta trahando i koperando
Nos tur por logra surpasá bareranan, kumpliendo asina ku nos kompromiso
Den un Kòrsou ku ta yen di abundansia na talentonan diversifiká
Pues pensa, plánea bo dia, pa por demonstrá ku bo tambe tei ketu bai, pero AKTIVO I POSITIVO.
Kòrsou, 1 yüni 2017, Arianda F.M.Bloem
PA KUALKE PREGUNTA, SUGERENSHA.


text:
Arthur “Tuchi” Zimmerman di “Sin Stress Racing” a bari ku e premionan. FAC i su Komishon Organisadó ta yama danki na henter pueblo i fanátiko nan di Aruba, Boneiru i Kòrsou pa e sosten y ta sumamente satisfecho ku e éksito total di “Curaçao International Drag Fest 2016” ku selebrashon 45 aña drag racing ABC y 20 aña Curaçao International …Read More »
Recent Posts
Curacao: Tur kos ta kana sigun skema pa Cur. Int. Drag Fest 2016.
FAC y su Komishon Organisadó ta partisipá via di e komunikado aki ku tur kos ta kanando sigun skema pa e fiesta di Curaçao International Drag Fest 2016 pa e siman aki na Curaçao International Raceway na Ronde Klip. Despues di un bon anochi di inskripshon y tambe fin di siman ku e inspekshon tékniko nan ta tras di lomba …Read More »
Team Aruba Goes to Finals at IHRA Texas Nationals
SAN ANTONIO, Tx. (April 7, 2016): Trevor Eman and Team Aruba scored their first final round of the season in just the second race of the year. Building upon their performance at the season opener, the team qualified second with a 6.23 elapsed time at 224 MPH. This was less than one hundredth of a second behind pole sitter John …Read More »
Team Aruba Makes Longest Trek of the Season to Compete at IHRA Texas Nationals
SAN ANTONIO, Tx. (April 1, 2016): This weekend Team Aruba will compete at the IHRA Good Vibrations Texas Nationals fueled by Sunoco with their 2011 Aruba.com Pro Stock Mustang. The trip to San Antonio Raceway is the furthest on the IHRA tour for the team who begins each trip from the island paradise of Aruba. Team owner, Ven Eman, and …Read More »
Promé Ronde Klip Shootout pa pointseries 2016
FAC y su Komishon Organisadó ta sumamentu kontentu ku tur e reakshon positivo nan ku ta drenta di e kareda nan di Real Street Legal, despues di e 2 aktividat nan tras di lomba i meskos di e D1 drifting na Curaçao International Raceway. Djasabra awor 2 di aprel lo bai tin e promé Ronde Klip Shootout pa e pointseries …Read More »
Djadumingu awor “Real Street Legal y Real Street Outlaws 2016”
FAC y su Komishon Organisadó ta yama pueblo, fanátiko i koredornan masha danki pa e respòns duna nos aktividat nan di 2015. Ketu bai ta sigui drenta reakshon nan positivo tantu lokal komo internashonal rondó di nos aktividat nan. Y e aña aki ta selebrashon di 45 aña Drag Racing aki na Kòrsou i 20 aña Curaçao International Raceway na …Read More »
Inskripshon Extreme One Day Bracket.
Despues di e eksitoso kareda nan di drag race na desèmber último organisá pa Curaçao Extreme Finals lo bai na organisá djasabra 5 di mart próksimo un kareda di “Extreme One Day Bracket”. Djaweps 18 di febrüari awor na Pit Stop na Santa Rosa Weg enfrente di Marchena Hardware tin inskripshon pa e kareda nan di “Extreme One Day Bracket”. …Read More »
Faya Bo Haya 8
First Streetlegal of 2016!
“Blackout” y “Rafik” di Kòrsou ta hasi historia na Gainsville.
Siman pasa e outo Extreme Import di Kòrsou “Blackout” a marka historia na e pista di Orlando Speedworld awèl e fin di siman tras di lomba un historia nobo a keda skirbi na e pista di drag mas importante di Florida ku ta na Gainsville. Ta momentu ku mester a kore e final di e kareda di dia ku e …Read More »


text:
Esaki ta un tradukshon dje original ku bo por lesa i duna bo aprobashon i firma di solidaridat riba: http://publicstatementzp.wordpress.com/
Deklarashon publiko riba Zwarte Piet
Rasismo internashonalisa na Ulanda
Deklarashon Publiko:
Nos, komo suidadanonan konserni di Ulanda, ta profundamente alarma pa e violensia fisiko i non-fisiko dirigi riba hende Pretu i bosnan kritiko na Ulanda, mas resien demostra den e debate publiko riba e figura rasista Zwarte Piet.
Hende Pretu i nan aliadonan no-Pretu a protesta pa ya dekadanan kontra ‘kara pretu’ i nan a enkontra ningamentu dje gravedat dje kaso i marginalisashon.
E anja aki e reakshonnan fuerte kontra bosnan kritiko, speshalmente bosnan kritiko, a yega su punto mas haltu. Ta den e konteksto di anti-pretu rasismo inkontrolabel ku nos ta publika e deklarashon aki.
E eventonan aki nos ta revelando na 2013, e anja kaminda nos ta konmemora 150 anja abolishon formal di sklabitut den kolonianan ulandes.
Politikonan iskierdista, derechista, sentralista tur divishon a ninga di balora kritika i protestanan kontra e karikaktura di Zwarte Piet. Respuestanan rasista, generalmente atakando kritikonan Pretu, a keda implisitamente apoya pa politikonan ulandes, di e prome minister te e alkade di Amsterdam.
Prome Minister Mark Rutte a deklara “Zwarte Piet: e nomber ya ta bise kaba. E ta pretu. (…) Ami no por hasi masha kune.”
Riba 17 di Oktober 2013, un oudiensia publiko a keda tene na Amsterdam pa konsidera e kehonan formal entrega pa bintiun siudadano kontra e permit ku e munisipio a duna na e parada di Sanikolas den e suidat di Amsterdam, pa motibu di e karakter rasista di Zwarte Piet.
Den un karta publiko komunikando su desishonnan pa no duna balor na e kehonan e alkalde di Amsterdam Eberhard van der Laan alijando su mes ku e opinion publiko reforsa hostil kontra hende Pretu i hende no-Pretu di kolo.
Den e karta, e alkalde ta bagatelisa e karakter rasista di Zwarte Piet, deklarando ku e selebrashon di Sanikolas den su forma awoki no ta “(usualmente) rasista (…) i esensialmente e ta trese hende huntu”.
Van der Laan ta propone un kambio gradual di Zwarte Piet “den un kurso di tempu di 5 pa 10 anja (…) pa motibu di preveni ku muchanan hoben lo keda bruha pa e kambionan abrupto i pa skapa e danjo di sentimentunan di hopi adulto ku tin memorian dushi di Zwarte Piet.” Adishonalmente, e alkalde ta kalifika protestamentu durante e parade di Sanikolas komo moralmente inakseptabel.
Ambos vise-Prome Minister Lodewijk Asscher i Minister di Kultura Jet Bussemaker a elogia e karta di Alkalde Van der Laan. Bussemaker despues a deklara ku esaki mester ta e fin na e enbolbimentu politiko den e debate di Zwarte Piet.
Ta pa e motibu ei nos no ta sorpresa ku politikonan di tur denominashon politiko a ninga di balora e resultadonan di e raport di e Komishon Kontra Rasismo i Intoleransia (the European Commission against Racism and Intolerance) (ECRI) riba Ulanda.
E raport ta kritika e falta di atenshon politiko pa segregashon etniko den skolnan, diskriminashon riba e merkado di labor, restrikshonnan di derechinan di suidadanonan i tambe un klima menasante perpetua pa media di masa ulandes i presente den e diskurso politiko. Un di e konklushon di e raport ta: “Tur partidonan politiko mester tuma un posishon firme kontra e diskurso di ataka gruponan of personanan a base di nan rasa, religion, nashonalidat, lenguage of origin etniko.”
Vise-Prome Minister Asscher a desbarata e ECRI raport. Hasiendo esei, e vise-prome minister no solamente ta silensia kritikonan, pero tambe ta diskredita nan. E ta problematisa minorianan ku ta na e fin di risibimentu di rasismo dor di redusiendo rasismo den sentimentunan ofende na nan banda. Asscher no solamente ta ignora rasismo institutionalisa, pero tambe ta faya di rekonose e efektonan violento di e retorika politiko riba hendenan Pretu i no-Pretu.
E Ombudsman Nashonal Alex Brenninkmeijer, sinembargo, publikamente a rekonose e resultadonan di e investigashon di e raport di ECRI i a urgi e establesementu politiko na Ulanda pa tuma e raport na serio. Ela sigi di deklara ku politika ulandes ta rasista i ku rasismo mester keda pafo di e agenda politiko.
Rasismo ta un proyekto politiko i elektoral.
Politikonan ta papia ku un mayoria blanku. Riba e spektrum politiko, politikonan regularmente ta ‘show’ un boluntat habri pa saka sla riba antipatia rasial i mobilisa animo rasial pa nan mes benefisio elektoral.
Politika na Ulanda ta unu di distrakshon. Rasismo ta usa pa distrahi hende for di gobiernu su manegonan neo-liberal. E manegonan a keda konsistentemente enkwadra komo ‘tumando responsabilidat’ i ‘hasiendo desishonnan difisil’.
Pero tog, politikonan ta faya di tuma responsibilidat, i efektivamente konfronta rasismo institushonal den Ulanda, ku ta bon investiga i dokumenta.
Nos, pesei, ta yama riba nos gobiernu pa tuma akshon awoki.
Nos ta disgusta pa e iresponsabilidat i no pagamentu di atenshon demostra pa e establisementu politiko pa ku e prekupashon i kritika vosifera pa institutonan (inter)nashonal komo e Konseho di Oropa i e Ombudsman, komo tambe Pretu ku no-Pretu suidadanonan ulandes.
Ta importante pa senjala spesifikamente e rol di media ulandes, ku a enkwadra anti-pretu rasismo komo solamente un problema di e klase blanku abou, ku konsistentemente ta keda portreta komo anti-sosial. Basa riba e narativo dominante di media, un hende por kere ku rasismo ta pertenese na e klase abou di hende blanku.
Sinembargo, ora e establisementu politiko, media di masa, i e publiko grandi agresivamente ta ataka minorianan ku ta mustrando riba e institutional rasismo, e no ta djis un problema dje klase abou di hende blanku, ni unu di derechista ekstremo. Mas bien, rasismo ta presente den sosiedat hente.
Nos ke reitera ku Zwarte Piet ta rasismo i e protestanan kontra Zwarte Piet no ta un deviashon di un lucha mas grandi kontra tur forma di opreshon. Adishonalmente, e protestanan kontra Zwarte Piet no ta nobo. Tin i tabatin numeroso otronan ku a inspira e lucha aki i a klara e kaminda hopi tempu pasa.
Anti-pretu rasismo, tambe, no ta ni algu nobo ni un fenomeno ‘ekstrahero’. E rekort historiko ta kla kla: Ulanda tabata un dje malechornan mas grandi di e negoshi trans-atlantiko di katibu. Pero tog, diskursonan ulandes ta dikta ku rasismo struktural i institutionalisa ta un problema merikano. No opstante e aktitut eksephonalista, e historia kultural i aktitutnan pa ku rasa i etnisidat den Ulanda ta similar ku otro podernan kolonial den Oksidente.
E figura kara-pretu Zwarte Piet ta parti di un tradishon kultural largu di anti-pretu, ikonografia di hende skur den Oksidente.
Nos no por disminui e gravedat di Zwarte Piet, mirando su presensia enorme den e mundu di bida di muchanan ulandes. E figura ta tur kaminda. E ta hinka den kurikulo di skol, media di masa popular i programanan di televishon pa mucha, i e ta masalmente komersialisa. E karikatura di Zwarte Piet ta kria e idea di rasismo den mente di muchanan.
Zwarte Piet ta riba mesun nivel ku otro formanan di dehumanisashon via rasialisashon, manera pikimentu riba profil rasial, rasismo riba merkado laboral, i e violensia inherente den e manego di asilo ulandes. Nos protesta kontra Zwarte Piet ta situa den un proyekto mas amplio kontinuamente dekolonial anti-rasista.
Nos no ta apoya un adaptashon di un karikatura konosi komo Zwarte Piet. Nos ta yamando pa kita kompletamente e karikatura rasista for di e espasio publiko. Nos meta ta pa bringa stereotipifikashon rasial, no pa reskata of rehabilita imagennan rasista.
Asina, nos ta reta e tradishon politiko di konsenso (e Polder Model) ku su raisnan den un kerementu di prinsipio di krea un kompromisio pa resolbe tur asuntunan, ku lo faborese efektivamente desishonnan pa e mayoria blanku.
Den e debate politiko i den e instalashon di aworaki di e Zwarte Piet diskushon, nos ta keda enkwadra komo e Otro, de fakto no-suidadano, i ta ferwagtu pa keda den e rol asigna pa nos. E marginalisashon i silensiamentu di bosnan kritiko ta stankando e debate publiko i ta okuri denter un ambiente kaminda inhustisianan sosial ta krese formalmente.
Nos, komo Pretu i hende no-Pretu di kolo, ta posishona nos mes ekspresivamente komo suidadanonan, pasobra nos derechi pa endaga den bida politiko ta kondishonal basa riba nos boluntat pa somete na e perspektiva di e mayoria blanku dominante. Kritisismo real i propiedat ta implisito i eksplisito ninga na nos, ora nos bosnan sistematikamente ta keda silensia, ridikulisa i kita.
Nos ta akademikonan ulandes, aktivistanan, feministanan Pretu, mayornan i queernan di kolo. Nos ta engada den e trabao politiko den nos propio netwerknan i den koalishon ku otro gruponan progresivo i movementunan. Nos ta kere ku ta importante di papia bek i papia ku, no opstante e konsekuensianan distante of opinionnan diferente den un kultura traha riba hegemonia (kontrol i liderasgo) blanku.
Nos, e autornan di e deklarashon publiko aki, ta demostra nos solidaridat i sosten na tur ku ta protesta kontra e figura rasista di Zwarte Piet. Nos ta reitera ku e protesta no por ta separa di e luchanan kontra supremasia blanku, seksismo, homophobia, transphobia, neoliberalismo, ableismo i tur otro formanan di opreshon.
Nos ta urgi kada un i tur hende ku ta para tras e deklarashon aki pa demostra solidaridat dor di firma i komparti esaki.
Chandra Frank
Egbert Alejandro Martina
Zihni Özdil
Patricia Schor
Hodan Warsame


text:
Gradisimentu i Invitashon
Na nomber di su señora, rumannan i demas famia di defuntu
Paul Anthony Soliana
Kier gradisí tur famia, amigu i konosínan ku a kompañanan na ora di malesa, morto i entiero di nan defuntu stima. Un danki ta bai pa tur ku hasi donashon, yamada di telefon, app, facebook i telegram.
Boso atenshon tabata un gran konsuelo pa nos.
Alabes nos kier a invitá pa un (1) santu sakrifisio di misa pa felisidad enterno di alma dje defuntu kual lo tuma lugá djasabra 22 di aprel 2017 pa 7’or di anochi na Misa di Sta. Famia.
Aseptá esaki komo un invitashon personal


text:
Ora di busca e papel di bon conducta mester paga Awg. 40,-
Papel di bon conducta
Descripcion
Esaki ta un prueba cu ta mustra cu bo conducta den pasado no ta un obstaculo pa por haci un tarea specifico of un trabou den comunidad. Ministerio Publico ta tira bista den registro di husticia y polis pa wak si den pasado bo a comete un acto castigabel. Si bo no tin un strafblad, e ora ey bo ta haya bo papel di bon conducta.
Kico ta e condicionnan?
- Bo mester tin nacionalidad Hulandes
- Bo mester ta inscribi na Censo/Registro Civil
- Bo no mester tin strafblad
Un persona ta haya un papel di bon conducta solamente si for di investigacion tocante su conducta a resulta cu no tin nada contra e persona aki.
Unda pa pidi'e? / Mas informacion na
Por haci peticion na balie di Ministerio Publico, entrada ta den Havenstraat 2 (otro band’i caminda di Renaissance Mall).
- Bo tin cu pasa personalmente na e balie di Ministerio Publico pa pidi bo papel di bon conducta;
- Bo mester busca e papel personalmente unda a pidi’e;
- Bo por haci peticion pa papel di bon conducta solamente riba diamars y diahuebs di 07.00 -11.30 mainta y di 13.00 - 15.30 atardi na oficina di Ministerio Publico. Por busca e papel di bon conducta unicamente riba diamars y diahuebs.
Cuanto tempo ta dura pa hay'e?
2 siman
Cuanto e ta costa?
Kico mi tin di hiba cu mi?
Prueba di identificacion valido, sea cedula, paspoort y rijbewijs;
Papel di 5 florin no mas bieu cu 3 luna.
Zie ook


text:
Bon trabou di polis ! Great Job By Curacao Police in Drug Bust
7 Arma i 184 kilo cocaina, 11 kilo mariwana i 18.000 florin konfiská awe !
7 Weapons plus 184 Kilos of cocaine, 11 Kilos Marijuana and fls/naf 18.000 Guilders confiscated today!
Djamars den oranan di mardugá un unidat polisial ku tabata kore riba Schottegatweg-Noord a tuma nota di dos vehíkulo sospechoso i a duna e shofùrnan òrdu pa para. E shofùrnan no a duna oido na esaki i inmediatamente a kuminsá un persekushon i ku yudansa di un otro unidat a logra para un di e vehíkulonan aki riba e krusada Schottegatweg-Noord/Suffisantweg.
Durante di kontrol riba e vehíkulo aki, a bin topa den e outo aki:
1 shotgun; 6 pistol; Un kantidat grandi di munishon; 184 kilo di kokaina i 11 kilo di mariwana.
Na e sitio a detené alrededor di 01.35’or, e hòmbernan L.M.Q.Y di 16 aña i B.G.Y. di 19 aña, ámbos nase na Kòrsou.
E otro vehíkulo a sigui kore bai i den besindario di Bullenbaai e okupantenan a baha bai, drenta mondi i los algun tiru riba polis.
Kontinuando ku e investigashon a tene un entrada hudisial na diferente adrès i a konfiská 18 mil florin na plaka kèsh. A konfiská mas leu tur droga, arma i e dos vehíkulonan. Investigashon den e kaso aki ta kontinuá
Categories: Caribbean News, Curacao Crime


text:
Kiko ta e plan di salbashon / kaminda pa salbashon?
Pregunta: Kiko ta e plan di salbashon / kaminda pa salbashon?
Kontesta: Bo tin hamber? No hamber fìsiko, sino bo tin hamber pa algu èkstra den bida? Tin algu profúndo den bo ku nunka no ta parse di ta satisfecho? Si ta asina, Hesus ta e kaminda! Hesus a bisa, “T’Ami ta e pan ku ta duna bida! Esun ku bini serka Mi, lo no haña hamber nunka mas; esun ku kere den Mi, por konta ku nunka mas e no ta haña set.” (Huan 6:35).
Bo ta konfundí? Ta manera kos ku nunka bo no por haña un direkshon of propósito den bida? Ta mane kos ku un hende a paga e lusnan i bo no por haña e konòpi pa sende nan bèk? Si ta asina, Hesus ta e kaminda! Hesus a proklamá, “Ami ta e lus pa mundu. Esun ku sigui Mi no ta kana nunka den skuridat, ma l‘e tin lus ku ta duna bida.” (Huan 8:12).
Bo a yega di sintibu di atrapá den bida? Bo a yega di purba habri asina tantu porta, djis pa bo ripará despues ku nan tur ta bashí i sin nifikáshon? Bo ta buskando un entrada pa un bida kompletu? Si ta asina, Hesus ta e kaminda! Hesus a deklará, “Ami ta e porta; ken ku drenta paden via di Mi, lo haña salbashon; lo e drenta paden i ora e sali, e ta haña kunuku di yerba bèrdè. (Huan 10:9).
Otro hendenan a yega di desapuntábu? Bo relashonnan tabata bashí? Ta manera kos ku tur hende ke purba uzabu? Si ta asina, Hesus ta e kaminda! Hesus a bisa, “Ami ta e bon wardadó; un bon wardadó ta entregá su bida pa e karnénan… Ami ta e bon wardadó; Mi konosé mi karnénan i nan konosé Mi. (Huan 10:11,14).
Bo a yega di puntra bo mes kiko ta pasa despues di e bida aki? Bo ta kansá di biba bo bida pa kosnan ku despues lo putri of kria rustu? Bo a yega di duda si bo bida tin algun nifikáshon? Bo ke biba despues ku bo muri? Si ta asina, Hesus ta e kaminda! Hesus a deklará, “Ami ta e resurekson i bida; esun ku kere den Mi, lo biba asta si e muri. I niun hende ku tin bida eterno, lo no muri nunka mas.” (Huan 11:25-26).
Kua ta e kaminda? Kiko ta e bèrdat? Kiko ta bida? Hesus a kontestá, “Ami ta e kaminda, bèrdat i bida; niun hende no por yega serka Tata, si no ta pa medio di Mi.” (Huan 14:6).
E hamber ku bo ta sinti ta un hamber spiritual, i por wòrdu yená solamente pa medio di Hesus. Hesus ta e úniko ku por kita e skuridat. Hesus ta e porta ku ta yega na un bida satisfaktorio. Hesus ta e amigu i wardadó ku bo ta buskando. Hesus ta e bida- den e mundu aki i tambe e siguiente. Hesus ta e kaminda pa salbashon!
E motibu dikon bo ta sinti hamber, e motibu ku bo ta mane pèrdí den skuridat, e motibu dikon bo no por haña sentido den bida, ta pasobra bo ta separá for di Dios. Beibel ta bisa nos ku nos tur a peka, i dor djesei nos ta separá for di Dios (Predikador 7:20; Romanonan 3:23). E bashí ku bo ta sinti den bo kurason ta pasobra bo bida ta falta Dios. Nos a wòrdu krea pa nos tin un relashon ku Dios. Pa motibu di nos piká, nos a wòrdu separá for di e relashon ei. Pihó ainda, nos naturalesa pekaminoso lo kausa nos pa ta separá for di Dios pa henter eternidat, den e bida aki i e siguiente (Romanonan 6:23; Huan 3:36).
Kon e problema aki por wòrdu resolvé? Hesus ta e kaminda! Hesus a tuma nos pikánan riba Su mes (2 Korintionan 5:21). Hesus a muri na nos lugá (Romanonan 5:8), tumando e kastigu ku nos ta meresé. Tres dia despues, Hesus a lanta for di morto, kual ta prueba ku E tin viktoria riba piká i morto (Romanonan 6:4-5). Dikon El a hasi´é? Hesus mes a kontestá e pregunta aki: “e amor di mas grandi ku un hende por tin pa su amigunan ta di entregá su bida pa nan.” (Huan 15:13). Hesus a muri pa asina nos por biba. Si nos pone nos fe den Hesus, konfia ku Su morto ta e pago pa nos pikánan, tur nos pikánan ta wòrdu pordoná i limpiá. Nos hamber spiritual lo wòrdu satisfasé e ora ei. E lusnan lo sende. Nos lo tin akséso na un bida yená. Nos lo konosé nos miho amigu bèrdadero i e bon wardadó. Nos lo sa ku nos tin bida despues ku nos muri- un bida resusitá den shelu pa eternidat huntu ku Hesus!
“Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterno.” (Huan 3:16).
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Kiko ta e plan di salbashon / kaminda pa salbashon?


text:
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Mi a lanta 3.03 di madruga cu hopi pensamento y sentimento cu a kibra mi sonjo. Continuamente mi ta wak e wanta cu un parlamentaria a dal su colega parlamentaria na Corsow. Sangra su cara y cana bay manera nada a pasa. Den e silencio di madruga mi ta puntra mi mes den ki mundo nos ta bibando… E organo di mas halto di nos isla ruman, e organo cu tin como tarea pa controla gobierno. E organo cu tin como tarea pa bin cu leynan cu ta defende interesnan di e pueblo cu a vota pa nan. Un grupo di hende cu lo mester tin etica, inspiracion y duna bon ehempel.
Nos islanan chikito tin demasiado retonan pa atende, specialmente ora ta toca e ser humano mas marginal y vulnerabel. Esunnan jama pa trese solucion mester wak con hunto por sali afo, kedando hopi cerca di e hendenan. Pero cerca di berdad, no solamente pa e potret den media. Cerca pa scucha e bos di pueblo, su deseonan, su sonjonan cu no ta haja contesta, ni realisacion. A bira tempo pa bin cu solucionnan cu ta eleva e calidad di bida di cada ciudadano. Bin cu educacion y informacion pa hasi nos cada un mas inteligente, mas independiente di politica.
Cada hende ta un mundo y tin nan propio agenda pa hasi loke nan ta hasi. Pero, si nos wak rond den mundo, mi ta haja e impreshon cu nos ta hopi confundi. Na lugar di busca mas cercania y union pa traha hunto na e situacionnan dificil cu nos ta mira tur rond mundo, hendenan cu poder di autoridad parse di ta busca solucionnan den division y violencia.
E ora, por ta cu e hendenan cu tin un otro vision di bida tin e tarea pa bin dilanti? Un vision dirigi riba crea lasonan di union pa hunto sobrebibi tormentanan cu por asota nos islanan chikito…?!
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida.
Tabata dialuna mainta cu mi a lesa cu atardi lo tin un misa pa pidi Dios descanso pa e alma di Mitch Henriquez. Y atardi mi a bay misa di Noord, pa mustra mi convivencia. Tambe pa den mi silencio conecta cu mi Dios, cu mama Maria y pidi pa forsa pa e famia y husticia Divino den e caso di Mitch Henriquez. Mi a brasa e mama di Mitch y ta pensa den mi mes ‘Ki dolor e mama aki mester tin den su curason na e momentonan aki’. Despues den e vigilia pafor di misa, mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida’.
Cherry, e ruman muhe di Mitch ta contami ‘Senjora, mi ruman ta un hende cu ta semper jolly, semper e ta trese alegria unda cu e ta. Di tur hende, e no a merece un morto asina’. Mi ta di acuerdo cu Sherry, maske mi no a conoce Mitch personalmente, pero mi a bay riba e pagina di Facebook di Mitch Henriquez y akinan mi ta topa un persona simpatico, cu alegria den su postnan. Un hende cu expreshon simpatico. Mi ta topa tambe un banner di juni 2014 cu ta bisa ‘No matter what, in victory or defeat. Hup Holland Hup.’ Y mi ta pensa con cruel destino tin ora ta.
Mi ta sende mi bela y resa hunto cu tur presente. Maske jena cu dolor, e anochi ta tambe hopi sereno cu e luna cla riba e imagen di Cristo den cura di misa. Union di famia y hendenan cu a bin hunto pa comparti nan sentimento na un forma digno di nos Aruba chikito. Vooral e presencia di su hendenan di Noord a resalta. Mi a bay cas bek cu un curason mes pisa cu lihe. Y mi ta refleha riba e palabranan di Mitch su ruman ‘Di tur hende, e no a merece un morto asina.’ Pakico Mitch, mi ta pensa? Ami ta kere cu e misterionan di bida ta hinca den e mente Omnipotente di Dios. Den mi curason mi ta spera cu e morto cruel y inhusto di Mitch por mustra hendenan rond di mundo cu violencia no ta e caminda. Y cu tambe na Aruba cada un di nos por hasi intentonan tur dia pa pensa cu e mente di Dios den cada cos cu nos hasi. Ami ta kere cu Dios lo pensa semper cu amor, cu husticia, cu compashon y tolerancia. Y Dios lo pensa tambe cu alegria di bida, loke nos por sinja di Mitch.’ Cu Mitch haja su pas den e Reino di Dios y cu su famia haja forsa pa surpasa nan dolor y consuelo cu husticia a prevalece den e investigacion cu a ser hasi.
Mi ta puntra mi mes con hopi BIDA di un ser humano ta bal pa e polisnan involvi den e morto tristo di sr. Mitch Henriquez.
Mi no conoce sr. Mitch Henriquez personalmente. Te cu awe nunca mi a tende di dje. Pero mi ta sinti mi tristo, rabia, indigna con sr. Mitch Henriquez a jega na su fin durante su vakantie na Hulanda. Si ami cu no conoce sr. Mitch Henriquez ta sinti asina, mi por imagina mi mes con su famia y amigonan lo ta sinti na e momentonan aki. Mi a wak cada video y a wak y wak nan di nobo pa mi por forma mi opinion. Y cu hopi tristesa mi ta puntra mi mes si nos ta bayendo den un mundo unda violencia lo bira mas y mas e metodo pa soluciona diferencianan di opinion. E ta pone mi pensa con hopi mas nos mester propaganda tolerancia, comunicacion y prevencion den nos media y instancianan concerni. E ta pone mi pensa dicon un cuerpo di polis supuestamente profesional na Hulanda ta keda draai minutnan rond di un detenido y te hasta ora un di nan ta bisa cu no tin hopi bida mas den e detenido, nan ta hincé den un auto di polis y no ta jama un ambulance cu ta miho equipa pa por a scapa su bida ainda. Mi ta puntra mi mes con hopi BIDA di un ser humano ta bal pa e polisnan involvi den e morto tristo di sr. Mitch Henriquez.
Cu sr. Mitch Henriquez haja pas eterno y su famia e forsa pa un dia surpasa nan dolor.
Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Un hoben Canades, studiante di medicina na Aruba ta sali pa gosa y ta haja su morto a base di un discushon y golpi dor di e security di un nightclub. Na Aruba, mi dushi Tera. Un ehempel mas di violencia cu ta birando normal riba nos isla chikito? Kico nos lo conclui si nos analisa e bida nocturno riba nos isla? Nos ta tende e mesun tipo di reaccionnan ora algo similar pasa. ‘Hopi erg’. ‘Esaki no por’. ‘Castigo pisa mester cay’. Tur esaki, sin investiga si na nos isla chikito podise tin demasiado libertinaje den bida nocturno. Nos kier imita paisnan grandi sin mira si nos tin e infrastructura, mentalidad, regulacion, disciplina y etica di trabou necesario. Poder ta un cos peligroso ora e no ta sostene pa norma, balornan y reglanan cu ta pone tambe limitacionnan con leu un hende por jega cu su autoridad. Cu e cosnan aki ta pasa den paisnan grandi tambe? Sigur! E ora nos por puntra nos mes ‘unda nos kier bay cu nos progreso na Aruba?’. Puntra nos mes ‘kico nos ta considera normal’, ‘ki actitudnan nos ta dispuesto pa acepta y kico no’. ‘Con hopi nos kier inverti den training di comunicacion y enteraccion humano (people skills) di e hendenan cu nos ta tuma na trabou.
E nivel di servicio na Aruba no semper ta cuadra cu e imagen cu nos tin den exterior. E amabilidad y cariñosidad di e hendenan cu ta brinda servicio hopi biaha no ta esun cu a hasi Aruba famoso. Cheap labor, falta di training y crisis mundial sigur ta hunga un rol. Tur esaki lo keda mescos si nos no cuminsa pensa na un nivel mas cosmopolitano, pero manteniendo e karakter local. Un nivel cu por a evita e caso lamentable aki. Podise ta bon pa nos pensa cu excesonan di violencia lo por stop ora hendenan ta haja mas satisfaccion den nan trabou.
Ta mas sabi pa nos stimula un actitud cu nos t’ey pa sirbi otro, pa ta cordial cu otro. Ta sabi tambe pa sa mas di e poder di pensamento, cu ta sinja nos cu cos bon lo atrae mas cos bon. Nos lo no stop violencia cu un actitud di mas rigides. E hendenan cu tin poder, con chikito cu e por ta, lo tuma poder den nan man ora nan ta haja esaki necesario. Esaki ta e ley di selva, e instinto humano ora un sociedad no a sinja su hendenan pa biba segun balornan humano eleva. ‘No reaciona, pero entermedia pa situacionnan no escala’. Imagina bo un sociedad unda ta incentiva y duna ehempelnan noble. Unda ta educa y guia e hende pa e bira na prome lugar un bon ser humano. ‘Trata cada hende, manera abo kier ser trata’. ‘Imagina bo cu e tabata bo yiu, con bo lo a sinti?’. Esaki ta empatia of afinidad cu bo prohimo. Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan. Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
Ta asesina sr. Helmin Wiels cruelmente mientras e ta bay cumpra un soppi. Hopi hende ta den shock. Cosnan cu nos no ta spera mas den nos mundo civilisa. Y toch, nos mundo ta jen di violencia. Nos mundo ta jen di bondad tambe. Unda pa busca e solucion?
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan.
Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
E loke ku nos ta eksperensiando ta un futuro sin amor. Un futuro ku lo yega i desaroyá ku odio-propio.(en bes di amor-propio i amor pa nos pais)
Un emoshon di odio asina lo kaba ku bo, kimabo manera un pida karbon kayente. Ademas e emoshon aki lo lo no destruí bo so, e lo destruí bo komunidat kompleto.
Odio ta kousando hopi problema den mundu, i riba nos pida baranka Korsou tambe, pero te ainda mi no a ripará ku odio a resolvé niun di nos problemanan na drechi.
Tin biaha nos ta kere ku odio ta e arma pa ataká otronan. Pero odio ta un kuchú di dos banda, i e malu ku nos hasi na otro, nos ta hasi’e na nos mes , i sin duda na nos komunidat.
A yega ora pa nos para ketu i reflekshoná riba kon nos tin ku bai traha riba nos komunidat.
Mi komunidat ta mi famiya, e komunidat di e maestro(a)nan òf esnan den enseñansa ta nan alumnonan, e komunidat di esnan enkargá den deporte ta nan atletanan, komo doño òf lider di un empresa bo komunidat ta bo empleadonan. Siña nan i dunanan e ehèmpel kon pa ta un dushi hende, siña nan balor i normanan. I abo komo lider siña bo mes e kosnan aki promé.
Ban kuminsa awor i no laga pa aki un par di aña nos tin ku bisa KU NOS TABATA dushi hende.
Mi ta spera ku e siman aki nos por reflekshoná riba bondat i AMOR i ku lo reina pas duradero na Korsou.
Danki Robert pa permiti nos usa bo refleccion. Ohala cu hopi hende les’e y comparti’e bou nan amigonan. Y mas cu tur cos bib’e y bir’e! ~ Comprondiendo Bida
E caso liga na e articulo ‘Pèrdida di señorita no ta nifiká ku tabatin relashon seksual’, publica maart 31, 2013. Tristo pa lesa con poco balor palabra y pruebanan medico di un mucha parse di por tin den corte, den e caso aki na Corsow.
Fuente: Notisia 360
WILLEMSTAD – Despues ku den korte di promé instansha e pareha Oomen a haña kastigunan di 5 aña i 12 luna, respektivamente, e siman aki Korte di Apelashon, Prokurador General a pidi apénas 3 luna pa e hòmber i ‘vrijspraak’ pa su kasá. Konsiderando ku den promé instansha asta Ministeiro Públiko a pidi 8 i 3 aña pa nan, por bisa ku loke a pidi awor ta práksikamente nada. I no keda sorprendí si nan sali kompletamente liber dje akusashon. Si mester bai tras di e loke ku a bin dilanti den korte, anto e kriatura(nan) a pasa periodonan largu di trouma i doló, si tuma na konsiderashon ku ta trata di un hòmber ku kurpa korpulento i klaramente un persona ku ta aparentá di ta hopi brutu i e muchanan apénas 12 aña di edat. E loke ku a keda deskribí ta un abusu total, esta e kriatura muhé, mester a hasi sèks oral, masturbá e hòmber i tambe soportá sèks vaginal ku el a deklará tabata hasi hopi doló kada bes ku esei tuma lugá. E promé biaha e kriatura a deklará ku el a keda den sanger. E hòmber na vários okashon a trata di penetrá anal, pero esei no tabata bai i e kriatura tabata grita i yora i rebeldia kontra di e intento anal. E echo ku e tata mes tabata pasa e kriatura aki e asina yamá ‘prikpil’ o sea angua pa no sali na estado, el a bisa e mucha ku si e tene sèks anal e ora ei e ta evitá di pasa angua. Esta den un intento pa e kriatura soportá e sèks anal i evitá pasa angua. Tin indikashon ku e hòmber a kometé e mesun abusu seksual ku otronan o sea a intentá kontra di muchanan ku ta pasa algun dia serka nan. Na un okashon e mama a habri porta i haña su kasá den ful akshon ku e kriatura.
Ora e yu kriatura rebeldia i no ke hasi sèks, e hòmber ta lag’é drumi sin paña abou den kamber den èrko sin laken pa e tapa. Durante tratamentu dje kaso aki den Hof e pareha a trata di konvensé korte di tur manera ku tin dje muchanan ta rebelde, ku nan tin influensha riba otro, i e motibu ku a pasa prikpil ta pasobra esun kriatura ei ta bai kaya i ta kana hopi ku otro mucha hombernan. Prokurador General a duna di konosé ku e no ta mira pruebanan konvinsente i komo tal a pidi apénas 3 luna pa e homber mientras ku su kasa lo ta liber di persekushon penal. Korte lo dikta sentensia dia 16 di aprel.
Si tabata yiu di e dokter of e hues, e diagnostico lo tabata mescos? Mi ta puntra mi mes si e diagnostico aki por ta basa riba informacion cientifico y ken por duna informacion di esaki. Lesa pa bo mes y husga si esaki ta husto.
Pèrdida di señorita no ta nifiká ku tabatin relashon seksual
Fuente: noticia 360
WILLEMSTAD.- E defensa di pareha Oomen, den e kaso aki abogadonan mr. Bokkes i mr. Blonk, a basa su mes pa gran parti riba rapòrtnan di dòkter i konklushonnan ku por a saka a base dje rapòrtnan aki. Den e kaso aki por ehèmpel, e víktima prinsipal R. a ser kontrolá dor di un ginekólogo i esaki a konstatá ku R. su vagina ta den tal estado ku por konkluí ku e tabatin un penetrashon (6 uur) ku no ta algu resien. Banda dje echo ku esaki ta laga espasio pa penetrashon, tambe t’asina ku e echo ku e no ta señorita mas no tur biaha mester nifiká ku tabatin penetrashon. E lo por a surgi di un òf otro forma, p.e. dor di kore kabai, sierto movementunan den gimnasia.
Segun mr. Blonk, datonan médiko hopi biaha inhustamente ta ser mirá komo señalnan di abusu seksual. Un persona/mucha por tin skeer chikí rondó di su anus, klèpnan vaginal ku ya ta tira afó, òf matris ku tin skeer chikí. Ningun di e señalnan aki nesesariamente ta síntomanan di abusu seksual. No opstante esaki nan sa okashoná pániko, sigur si un profeshonal ku no ta spesialisá den leshon ta konfirmá e sospecho di abusu, manera den e kaso aki. Ta p’esei ta masha importante pa e diagnóstiko ser verifiká. Ta p’esei ta bon pa e síntomanan ser deskribí kuidadosamente i preferiblemente nan ser fotografiá. Tambe ta nesesario pa dòkternan argumentá nan diagnóstiko. I den esaki segun mr. Blonk, Ministerio Públiko a faya. Por sierto, dr. Moses no a laga espasio pa a duna un ‘second opinion’ dor di otro profeshonalnan.
Echo ta ku e hobensita no ta señorita mas, pero no por bisa ku ta Marco Oomen tabata e kulpabel. Tabatin e sospecho fuerte kaba ku R. tabata seksualmente aktivo, i esei mes tabata e motibu dikon famia Oomen a disidí di dun’é un ‘prikpil’ riba rekomendashon di nan dòkter di kas. Di kontestanan ku R. a duna na polis por konkluí ku e tabata seksualmetne aktivo na Surnam.
Es mas, segun abogado Blonk na òktober 2012 dr. J. Capello, kende ta un eksperto riba tereno aki, a ser skuchá na hues komisario. Den e kaso aki dr. Capello a duna di konosé ku no por konkluí sin mas ku si un mucha a pèrdè su señorita, ku den su kaso lo tabatin penetrashon. Den su splikashon el a mustra ku den ginekologia tin un termino ku yama ‘paalverwonding’, ku por surgi komo konsekuensha di un trouma dor di esfuersonan físiko serka un mucha muhé. Den e kaso por pensa riba entre otro korementu di kabai, turnen òf práktika di kualke otro deporte. Uso di tampon tambe por kousa un trouma asina.
Segun e abogado, den kaso di otro víktima S., anteriormente su mayornan no tabata kere loke e ta bisa, pero diripiente nan a kere su historia despues di dos aña ku nan a bin sa di deklarashon di e otro muchanan. S. a yega di bisa su mama ku Marco lo a abusá di dje, pero e mama nunka a entregá keho, presisamente pa motibu ku S. ta gaña hopi. Si pone deklarashonnan di e diferente testigunan banda di otro, por mira ku tin kontradikshonnan grandi.
E abogado a konkluí ku, teniendo kuenta ku konklushon di ekspertonan den kasonan aki, i teniendo kuenta e kontradikshonnan ku tin den deklarashon di testigunan, e ta kere ku su kliente, Marco Oomen mester ser deklará liber di tur persekushon penal
Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch?
Hopi anja pasa den un session di Aruba Quality Foundation a ser bisa cu poco poco Aruba ta birando un ‘community of not caring’, un comunidad unda hende no ta cuida y sinti pa otro mas. Ora mi lesa e reacionnan riba e suseso lamentable aki riba 24 ora.com mi ta haja un vishon un poco macaber riba e falta di refleho riba kico ta na rais di cosnan asina.
‘Kico ta pasando den nos comunidad?,’ mi ta pensa. Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch? Y un otro cu ta bisa pa mata e matado paso prison ta costa placa. No ta mas importante pa nos pensa kico por ta e tendencia y desaroyonan den comunidad cu ta ocashona matamento y reaccionnan sin emocion?
• Kico nos tin di mas den nos comunidad y kico ta falta nos?
• Nos ta un comunidad mucho chikito pa imita paisnan hopi grandi?
• Kico ta e cosnan cu ta ocupa nos mente y curason?
• Con hopi nos ta practica loke nos ta predica?
• Kico nos por stimula mas y kico nos por elimina mas?
Tin ora mi no tin ni gana di scirbi mas riba temanan negativo. Pero mi afinidad pa mi comunidad ta pone mi cuminsa scirbi maske mi lo ta desea di hasi algo otro.
Na e momento aki mi tampoco tin e contestanan, pero mi lo kier pa cada hende refleha un tiki den nan mesun bida, famia y circulo di influencia kico nos por contribui pa hasi di nos pais un dushi tera atrobe? Un tera unda hendenan ta biba den harmonia y respet cu otro.
Juan Kock ta un ser humano mescos cu cada un di nos. E ta yiu di mama y tata, ruman di, tata di, amigo di…
Podise un dia tabatin un mucha chikito cu no tabata haja suficiente atencion of carinjo. Podise cada dia tin muchanan cu no ta haja atencion ni carinjo… podise tur dia tin muchanan cu no ta haja un sunchi, un sonrisa pero grito tur dia di nan bida… Si abo por hasi e diferencia, no keda sin hasi’e! Duna amor y atencion positivo pa evita cu mas morto mester cay. Nos por miho!
Pas na Juan su alma y condolencia na su famia y amigonan.


text:
Lider di MEP, Evelyn Wever-Croes constantemente ta enfoca rib’e tema integridad. E tin varios aña ta Purba trese e topico aki riba agenda di Parlamento, pero sin resultado.
Evelyn Wever-Croes a trece e tema aki riba agenda di Parlamento den Reino Hulandes, pero eynan tampoco tabatin resultado.
“Mi ta lamenta cu ni na Aruba, ni den Reino tin atencion pa e falta di integridad den nos Gobierno na Aruba. Pero esey lo no stop mi di sigui lucha te ora mi logra.
Aruba merece gobernantenan integro. Hendenan cu ta bisa loke nan ta bay haci y ta haci loke nan a bisa. Aruba ta pasando den hopi berguensa cu tur e escandalonan rond di e Ministernan y investigacion di corupcion den Gobierno”, segun Wever-Croes.
“Semper cu AVP ta den Gobierno, ta mesun cos. Mesun corupcion na gran escala, investigacion criminal di ministernan di AVP. Hasta e ex lider di AVP sr. Tico Croes a haya un condena penal pa corupcion den Gobierno. Semper cu AVP ta den Gobierno, ta mesun cos.
P’esey cu orguyo nos di MEP ta bati riba nos pecho. Ministernan y politiconan di MEP a wordo investiga y persigui, pero NUNCA a haya nada contra nan. Esnan cu tabatin duda di nan integridad tempo di MEP, a wordo brasa y inclui den AVP, cu ta bisabo hopi caba”, lider di MEP ta mustra.
“Desde 2014 mi a entrega un nota “Integriteit, het juiste doen ook als niemand kijkt” cu ta splica kico Aruba mester haci pa yega na un Gobierno integro.
E no a cumbini ni AVP, ni Reino, pa Aruba bin cu e reglanan di integridad, pero e ta cumbini nos pueblo pa nos caba cu corupcion den Gobierno. P’esey mi lo no stop di lucha te ora cu nos logra. Y nos lo logra sigur cu bo sosten”, Wever-Croes ta declara.
“Locual cu nos tin awor den Gobernacion ta un free-for-all, nacro complaciencia y un degeneracion total. Un Minister ta acusa otro Minister di desgracia hobennan cu droga y alcohol, y nada ta pasa. Otro Minister ta envolvi den e caso di corupcion mas grandi den nos historio moderno, y nada ta pasa. Un Minister Presidente cu desde su welga di hamber no ta gobernando nos pais mas, pero bo ta hay’e ta pega luz na tur palo di luz, y nada ta pasa.
Ban bek na nos norma y balornan, honestidad y integridad. Ban duna Aruba un Gobierno atrobe cu abo por ta orguyoso di dj’e. Cu bo sosten, nos lo logra duna Aruba un Gobierno integro atrobe”, lider di MEP, Evelyn Wever-Croes a duna di conoce.


text:
“Un parti di mi funcion ta pa haci soño di otronan bira realidad, cu ta algo masha bunita”, asina Prome Minister Mike Eman a inicia su discurso na apertura di Qredits, e institucion non profit cu ta yuda empresarionan hoben y start ups cu financiamento pa cuminsa nan propio negoshi. “Qredits cu awe ta habri su portanan den MFA Noord, ta bay realisa soño di hopi.”
Prome Minister Eman a bisa cu durante e ultimo añanan cu e y su Gobierno a bay den dialogo cu organisacionnan manera Camara di Comercio, ATIA, San Nicolas Business Association y tambe cu entrepreneur y start ups, un elemento den forma constante tabata bin semper dilanti. “Esey ta aceso na capital cu pa mayoria di esnan cu kier cuminsa riba nan mes ta e bottleneck mas grandi.” Eman a enfatisa cu pa yega na un banco comercial pa haya prestamo semper tin dos condicion cu mester cumpli cu nan.
“Tin bo propio garantia (borg) y un plan empresarial amplio. Esaki pa hopi entrepreneur ta e obstaculo di no por sigui cu nan bunita ideanan. Si nos kier sigui engrandece Aruba ta importante pa e ideanan inspirativo y inovativo aki wordo realisa. Ta p’esey cu awor e momento bunita a yega cu e instituto financiero Qredits cu ta bay ta mas habri pa e entrepreneur y start up cu nan ideanan, ta habri su portanan pa realisa soño di hopi y asina ta pone tambe un base pa e desaroyo economico di Aruba.”
Prome Minister Eman a conta tambe cu dos otro meta mas di Gobierno ta keda realisa cu apertura di Qredits.
“Evidente ta cu establecimento di un instituto financiero cu sigur lo t’ey pa sostene empresarionan nobo y garantisa nan e caminda pa cana pa ta exitoso ta e prome meta. E di dos meta ta e vision cu nos a pone nos dilanti pa desaroyo di un MFA ta haya awor un dimension y profundacion adicional. Tempo cu e concepto di un MFA a bin dilanti nos a pone como meta cu ta importante pa e servicio cu den forma tradicional ta wordo brinda na e cuidadano den e diferente barionan na Aruba, mehora y haci cu e cliente ta Rey.
Pa crea un acomodacion unda esnan cu tabata haci uzo di HBK por haya un servicio optimal.”
Despues cu e apertura di e instituto financiero Qredits a wordo realisa, a sigui un brindis ameno cu varios invitado di e. o. mundo bancario, di KvK, ATIA, UvA, empresarionan hoben y ehecutivonan di MFA Noord. Qredits ta na disposicion di entrepreneur y start ups cu ta cla pa cuminsa cu nan propio negoshi.


text:
Stichting Studiefinanciering Curaçao
Stichting Studiefinanciering Curaçao (SSC) ta un instansia finansial ku a keda fundá riba 27 di desember 1990 dor di e Bestuuurscollege di Eilandgebied Kòrsou. E instansia akí a establesé den kuadro di e independensia di e servisio pa duna fiansa pa sigui estudionan riba nivel di MBO, HBO òf WO na Kòrsou i na Hulanda. E kantor prinsipal ta situá na Kòrsou i desde januari 2005 tin un kantor na Hulanda tambe.
Enkargonan importante di SSC ta:
- Duna finansiamentu di estudio
- Soru pa proseso di mèldu pa estudio akademiko na Hulanda
- Informa i guia studiante
- Aktua komo intermedio pa studiantenan enbuska di bibienda
- Kobra debe di fiansa di estudio
Klientenan di SSC ta studiantenan di skol sekundario (HAVO/VWO) na Kòrsou i studiantenan ku ta sigui un estudio riba nivel di SBO/MBO, HBO òf WO na Kòrsou i Hulanda na instansianan rekonosé pa SSC. E regla general di SSC ta pa no duna finansiamentu di estudio pa estudionan den eksterior ku por wòrdu siguí na Kòrsou mes.


text:
Minister Glenbert Croes:
ORANJESTAD (AAN)—Den conferencia di prensa di gobierno, Dialuna cu a pasa, Minister di Asunto Social y tambe di e cartera di Labor, a expresa cu e desafio cu Aruba tin riba tereno social, no ta bay keda eynan.
Esaki despues cu, como comunidad, nos a wordo sacudi pa locual a sosode cu dos rumannan Rishandro y Eugene, cruelmente asesina.
E sucedido aki ta e sintoma di e crisis social grave cu ta tumando lugar na Aruba. El expresa cu e “presser cooker social” a destapa y gobierno, obviamente, ta monitor e desaroyo cu ta sigui despues di e sucedido aki.
E mandatario a reitera cu esaki ta un señal di algo mas grave cu ta tumando lugar den henter nos comunidad tur dia. “Esey ta lo mas grave, cu tur dia nos ta confrontando abuso cu nos muchanan, contra hobennan, contra nos bieunan, contra hende muher y hende homber, y nos mester actua”.
Relaciona cu e caso di e dos hobencitonan menciona, e dignatario a señala cu inmediatamente gobierno a convoca un reunion cu tur instancia concerni cu ta cay bao di Departamento di Asunto Social, pa hunto cu gobierno bin cu un plan di emergencia, y esey tabata siman pasa.
E mandatario a subraya cu e plan aki ta di inmediato pero tambe na largo termino, pasobra e ta bay ta un bataya cu no ta bay caba ora cu e plan wordo ehecuta.
Un bataya cu nunca lo caba pasobra ta bay tin retonan nobo pa enfrenta, e dignatario a señala reiterando cu e caso di e dos hobencitonan ta un historia cu no mester lubida.
E siman aki mes e Departamentonan concerni, lo a entrega un plan di emergencia pa Gobierno di Aruba aproba su recomendacionnan, pa asina demostra como gobierno cu su meta primordial ta pone e ser humano central.
Minister Glenbert Croes a declara cu gobierno ta bay haci e inversion social pa implementa e plan di emergencia aki, pa combati y contraresta e fenomeno di abuso den tur amplitud di e palabra.
El a subraya cu no ta asina cu ta bay traha riba un aspecto so, pero riba tur e factornan manera problema di pobreza, aspecto financiero, e hecho cu tin famianan tin hamber, no tin awa, no tin coriente, no tin cas, tin problema di droga, alcohol, pues un serie di diferente problema cu ta hinca e famianan cu ta hinca den e crisis social aki. E mandatario a subraya cu e sector social ta bisa cu esaki ta un “epidemia nacional” y Gobierno a declara cu nos ta den crisis social, nacional.
El a subraya tambe a awe ta un dia di reflexion, cu motibo di e deramento di e dos angelitonan, y pa nos laga e bombiyo keda cendi den nos mente y nos curazon pa no baha guardia como comunidad, pais, gobierno y parlamento, pa actua hunto den cooperacion continuo. El a subraya cu e crisis social aki por hundi e futuro di nos pais si nos no actua awor.


text:
SAN NICOLAS – Aruba a despedi di e dos criaturanan Rishandroh y Eugene diaranzon merdia na Misa Santa Teresita na San Nicolas. Un dia cu Aruba a declara di luto pa duna tur hende e oportunidad pa reflecciona riba e situacion tristo aki. Notable tabata e cantidad di mucha y personanan cu a atende e entiero awe tardi. For di dignatario te na persona di tur gremio y circulo di Aruba a duna acto di presencia awe tardi. NoticiaCla ta presenta un bista fotografico di e despedida tristo di awe tardi.
ORANJESTAD - Recientemente Hospital a introduci horario nan di bishita nobo, di cual antes manera conoci por a bishita mainta y anochi. Mundialmente esaki conoce un cambio pa añanan y despues di a haci algun sondeo na Aruba, papia cu diferente experto, Dr. Horacio E. Oduber Hospital a dicidi di introduci e cambio den orario di bishita. Charlaine Alexander-Huntington, Gerente di Comunicacion di Hospital, a duna di conoce cu eh orarionan lo bira di 11:30am pa 1:00pm y di 3:00 di atardi te cu 8:00pm pa loke ta e departamentonan di cuido. Tene bon cuenta cu esakinan no ta conta pa e departamentonan ICU/CCU, Maternidad, Mucha, PAAZ y Stroke Unit.
ORANJESTAD – Oficina di conocido dentista Hugo van Trikt a informa cu su yiu muher Kiara van Trikt a drenta den servicio di Van Trikt Dental for di 1 di November ultimo y oficialmente ta den servicio tambe di AZV. Kiara ta yiu muher di dr van Trikt y a caba su estudio na Amsterdam na augustus di e aña aki y awor ta join e oficina di su tata na Beatrixstraat 30.
ORANJESTAD ?Como partner di UNHCR, United Nations High Commissioner for Refugees, Cruz Cora Aruba tin e rol di representa y facilita trabou di e agencia Internacional na Aruba. Agencia situa na Washington, DC cu mas di 67 aña di existencia, protegiendo y asistiendo refugiadonan rond mundo. Na 2015 UNHCR a celebra su 65 aniversario y durante su existencia a yuda mas cu 50 miyon refugiado pa asina nan por a cuminsa un bida nobo exitosamente.
ORANJESTAD - Un di e aspectonan importante den un empresa ta su colaboradornan. Sinembargo, ainda ta tiki esunnan cu ta pone atencion special na contrata y capacitacion di personanan cu tin algun incapacidad. Arcos Dorados Holdings, Inc. (NYSE: ARCO) e frankicia mas grandi di mundo di McDonald’s y kende ta opera e marca den Latino America ta conta cu un programa di inclusion yama Empleo cu Apoyo p’e segmento aki di e poblacion.
ORANJESTAD – E estadistica pa deportacion di hende a aumenta drasticamente e aña. Asina hefe di imigracion Gerald Vingal a confirma durante un conferencia di prensa e siman aki. Segun Vingal pa prome biaha, a deporta mas di 1000 hende for di Aruba na 2017, y ainda falta algun siman. Pa loke ta maneho di turista, ta garando turistanan tambe cu ta bin nos isla pa vacacion y termina trahando. E hefe ta sigura cu e maneho di bishitante no a cambia y ta keda fuerte.
ORANJESTAD - Despues cu Directie Volksgezondheid (DVG) a haci pedido di vacuna di Influenza ya caba mas di un aña pasa, e vacunanan pa motibo fuera di alcanse di DVG a core un restraso imprevisto. Sinembargo, manera cu a keda sigura na publico recientemente, asina cu e vacunanan yega Aruba, DVG lo anuncia esaki.


text:
Diadomingo ultimo algun rato despues di mey anochi Central ta manda patruya na Casa Cuna, unda cu desconocidonan a purba di drenta.
Na e sitio e polisnan ta papia cu e leidster, kende a declara cu un rato prome un hende tabata na porta, banda pariba di e edificio, y a bati na dje. Polis a controla rond di e edificio, pero no a mira nada. Despues patruya, hunto cu e directora a bay controla e camara di siguridad y a mira cu berdad un persona desconoci a bula den e tereno di Casa Cuna, door di bula e muraya. Patruya a listra henter e bisindario pero no a mira ningun hende. Central a wordo poni na altura.
Un informe di Polis ta bisa cu diadomingo ultimo den oranan di madruga, 02.10, polis a bin topa, durante patruya den Ranchostraat, e conocido Kabouter.
Ora cu el a mira polis, el a cuminsa comporta sospechoso y nervioso. Ora cu a controla su paña, a bin topa cu un saco chikito di plastic, den dje a haya 9 sakito mas transparente cu den dje piedra di cocaina. Kabouter a wordo deteni y hiba warda di Playa.
No ta na Casa Cuna so pero tambe na Sabana Blanco a mira hende canando den cura di cas den oranan di madruga. Esaki tabata pa 2.59 di madruga. Central ta manda patruya di Playa na un adres na Sabana Blanco pa un persona sospechoso kende lo mester tabata canando den cura. Eynan a papia cu un habitante yama K., kende a declara cu algun minuut prome, un homber desconoci tabata cana tras di su cas. Segun cu K. ta declara, dicho homber tabata canando pazuid di su cas, direccion pabao y a bula e cura. Polis a controla den bisindario y no a mira nada straño.


text:
ORANJESTAD (AAN); Recientemente Sr. Nestor Espinoza y Señora Danae Margarita Paredes Gil tabata na Aruba di vacacion pa bin disfruta di nos dushi isla di Aruba. Lamentablemente y mala suerte nan pertenencianan a worde horta pa antisocialnan. E pareha cu ta di Venezuela a yega Aruba dia 17 di Juni y a regresa di 19 di Juni, 2011. E ladronicia mes a tuma lugar dia 18 di Juni den area di e shopping mall net dilanti Radisson hotel den area di Hard Rock Cafe.
E pareha aki a entrega keho na Rechercher di cual caso ta bao di investigacion.
Den e tas cu e antisocialnan aki a bay cune, tabatin varios documento y dos di e documento tabata nan paspoort di cual ta di sumo importancia ja cu pa nan renovanan ta dura 12 luna y e pareha aki mester biaha pa Merca y sin nan paspoort nan no por.
Pa e motibo ta pidi encarecidamente cualkier persona cu por sa algo of por a encontra e tas of e dos paspoortnan aki pa porfavor tuma contacto cu Francis Jacobs, Trade Relations Liaison di Aruba tourism Authority mas pronto cu por ta posibel.
Tin un recompensa di $500 pa cada un di e paspoortnan aki. Adhunto tin 3 potret, 1 di e tas cu a ser hort y 2 di e paspoortnan. Su informacion y ajudo ta di sumo importancia, di antemano masha danki pueblo di Aruba.


text:
Un Suela Saludabel, Un Bida Sano!
En conexion cu e siman di IV Green Education Symposium Aruba 2015 Biblioteca Nacional Aruba tin un presentacion di Olinda Rasmijn, tocante e mangelnan na Pos Chikito y Sandra Kelkboom cu un storia cortico di e mata D’abaru, pa muchanan di 8 pa 12 aña di edad cu e tema 'Suela Saludabel, Bida Sano'.
Olinda y Sandra lo tey splicando di un manera agradabel na e muchanan dicon suela mester ta saludabel pa biba un bida sano! E presentacion aki ta tuma lugar den ‘Vertel Toren’, diahuebs 10 di september 2015, di 3 pa 4 ‘or di atardi.
Y pa e chikitinnan di 4 pa 7 aña di edad, lo tin un Poppenkast y weganan divertido, cu e tema aki tan actual. Esaki lo tuma lugar tambe den ‘Verteltoren’ riba diamars 8 di september di 3 pa 4 or di atardi.
Ta bon pa nan tur sa esaki for di chikito, pa asina nan mes percura pa cuida e matanan rond di nos. E mundo mester keda semper berde y saludabel pa mayan nan por crece den un ambiente sano. E Simposio Educativo ta wordo organisa conhuntamente cu Santa Rosa.
- Actividad pa mucha di 4 pa 7 aña: diamars 8 di september di 3 pa 4 or di atardi
- Actividad pa mucha: diahuebs 10 di september 2015, di 3 pa 4 ‘or di atardi


text:
Cruz Cora Aruba kier gradici un y tur cu den e ultimo tres simannan a organiza eventonan pa colecta producto of simplemente a yega mesora cu donacion pa yuda Cruz Cora yuda St. Maarten.
Cu ayudo di henter comunidad di Aruba, service clubs, organizacion-, instancia-, skol, wholesalers, hotels, supermercado-, restaurant y otro companianan, Cruz Cora Aruba por a manda te cu awor lo siguiente:
14 di september: 2000 kilo na lona, pampers, awa, cots, cuminda: 15 di september: 5 pallet di awa y 3 pick-up pa por mobilisa y yuda cu distribucion na St. Maarten: 18 di september: 101 caha di 10 kilo di cuminda: 28 di september: 1 container cu 20 pallet di awa; 1 container cu 10 pallet di awa, 2 pallet di voedselpakket; pallet di Pampers pa adulto, 2 pallet di Pampers pa Baby, 2 pallet di comestibles mixed, 1 pallet di aroz, pallet di Ensure, 50 bulto di papel di wc; 1 container cu 12 pallet di voedselpakket (40 pa pallet); 1 pallet di awa, 1 pallet di aroz, 1 pallet di keeshi di boter, 1 pallet di kits di productonan hygienico; 2 pallet di babyfood, 1 pallet di paketenan pa baby; 1 pallet di Pampers, 75 stroller, 2 carseat, 11 bulto di forki, cuchiu y cuchara di plastic; 11 caha di maandverband, 3 bulto di papel di wc, 30 caha di tayo di foam.
Cruz Cora Aruba mes lo ricibi e cargamentonan aki na St. Maarten y lo percura pa distribucion. E weekend aki tin otro grupo di 12 boluntario cu lo ta biahando pa St. Maarten y lo sigui cu e trabou di Team 4.
Cruz Cora Aruba kier anuncia di e forma aki cu ta ricibi donacion di producto te cu: Diaranzon dia 4 di october. Despues di e fecha aki, por sigui haci un donacion riba e cuentanan di banco di emergencia special pa yuda cu tur trabou y material na St. Maarten: Aruba Bank # 038.401.0390: Caribbean Mercantile Bank # 641.733.07.
Na mes momento, kier gradici tur boluntario di Cruz Cora Aruba, Jeugd Rode Kruis, Grupo Scout Jan Lobrecht y Grupo Scout Casibari cu a traha dia y anochinan largo pa tur e simanan aki pa mantene nan portanan habri te anochi laat, ricibi donacion den warehouse, sorteer, paketa y load den container.
Tambe companianan cu a yuda haci tur esaki posibel: GP Cargo, Bohama, Bon Bini Cargo, King Ocean y Don Andres.
ARUBA…MASHA MASHA DANKI!


text:
Skohe bo próksimo outo!
Sra. America Ramirez a gana e di 133 KIA Cerato Koup di Carnaval Casino
WILLEMSTAD/ JUL 2017– Djárason alarma di e ‘Win a Car Mystery Jackpot’ a bolbe zona i anunsiá e di 133 ganador di un outo na Carnaval Casino. Sra. America Del Carmen Ramirez a purba su suerte ku apénas $0.20 i bai ku e bunita Kia Cerato ku tabata pa algun siman riba e plataforma na Carnaval Casino. Mesora hostessnan a aserká sra. Ramirez pa felisit’é i naturalmente selebrá e momentu ku a bai kompañá ku un bríndis di bon suerte. Sra. Ramirez tabata kompañá pa su kasá ku a djòin e selebrashon. Aktualmente Carnaval Casino ta den su kampaña ‘Spin & Win’ i ta regalando hopi premio tur siman, ku sorteo tur djasabra 9’or, 10’or i 11’or di anochi. Ademas, e próksimo ganador di un outo por skohe su mes outo. Na momentu ku e alarma di ‘Win a Car’ zona, ehekutivonan di Carnaval Casino lo aserká e ganador ku 3 maleta -den kada maleta tin un modelo di outo; por skohe entre Cerato, Nissan òf Sportage. E chèns aki ta úniko i lo keda brindá eksklusivamente na ganador #134.
Dibertí, pero semper responsabel! Carnaval Casino ta felisitá Sra. America Del Carmen Ramirez ku su outo nobo. Masha Pabien! Riba fotonan athuntu por haña un impreshon di djarason mainta ora ku Sra. America Del Carmen Ramirez a gana e di 133 KIA Cerato Koup!


text:
Kumplimentu ku regla no ta hasi bo un hende íntegro
…ta tema di konferensia tokante integridat dia 22 di sèptèmber
Willemstad, 21 di ougùstùs 2017 – E promé konferensia anual tokante integridat ta ser organisá pa Leading with Integrity Foundation dia 22 di sèptèmber próksimo na Sta, Barbara Resort. Tema di e konferensia aki ta “The Deregulation of Integrity”, loke ta nifiká ku durante e konferensia lo trata e tópiko di integridat for di un ángulo diferente, esta, integridat ku ta ser motivá pa un konvikshon interno, i no komo konsekuensia di kumplimentu ku regla.
Durante un rueda di prensa ku a tuma lugá djaluna 21 di ougùstùs, presidente di Leading with Integrity Foundation, Nelson Foendoe, a splika ku e fundashon su meta ta pa ekipá lidernan den nos komunidat pa nan por inspirá esnan rondó di nan pa biba un bida íntegro. P’e motibu akí durante e tres último añanan, e fundashon a bin ta duna diferente workshop i charla grátis na diferente kompania, organisashon ‘non-profit’, universidat, partido polítiko i tambe iglesia na Kòrsou, Boneiru i Sürnam.
Awor e siguiente inisiativa pa sigui ekipá i konsientisá nos lidernan tokante integridat, ta pa tene un konferensia di un dia pa trata e tema di integridat den mas profundidat. Lo trata entre otro e retonan ku esnan den liderasgo ta konfrontá diariamente relashoná ku integridat na trabou. Durante e konferensia lo tin presentashon di tres oradó. E keynote speaker ta Abdu Murray, kende ta un autor i abogado prosedente di Detroit, Michigan. E otro oradónan ta dos persona lokal, esta Sidney Genoveva, kende ta un trainer i coach sertifiká pa John Maxwell, i Nelson Foendoe, kende ta presidente di Leading with Integrity Foundation. Den e konferensia lo tin tambe un ‘panel discussion’ ku e tres oradónan, i además oportunidat pa e partisipantenan por interkambiá nan ideanan di un forma interaktivo.
E konferensia ta konta ku dos patrosinadó prinsipal, ku ta Curoil i Bureau Telecommunicatie, Post en Utiliteiten, i varios otro spònser mas. Orario di e konferensia lo ta di 8:30 mainta pa 4:30 atardi dia 22 di sèptèmber na Sta. Barbara Resort. Entrada ta kosta $95 pa persona, inkluyendo lunch, i karchi ta optenibel na Mensing’s Caminada, Bruna i Samsom Saliña & Sta. Maria. Pa mas informashon tokante e konferensia, por tuma kontakto ku Leading with Integrity Foundation via email na info@lwi-foundation.org, òf subi e website www.lwi-foundation.org òf bishitá nan Facebook page: Leading with Integrity.


text:
Sindicato di Polis a conoce un directiva nobo y a realisa un bishita cerca Minister di Husticia Arthur Dowers, den su despacho situa den “cocolishi”.
Asina mes cu e reunion aki tabata mas bien un introduccion na e mandatario, a probecha di combersa di biaha riba algun puntonan di atencion cu miembronan di Cuerpo Policial semper tabatin.
E president nobo di SPA , den persona di sr Edgar Maduro, a splica e titular di husticia cu e interes cu SPA tin, ta pa hiba un dialogo di negosacion cu e.o. e mandatario di husticia, pa di e forma aki nan por logra metanan concreto na bienestar di nan miembronan.
Minister Dowers a desea nan tur clase do exito den nan funcion como sindicalista.


text:
Los Lobos
Tex Mex - Blues
sab
31 augustus 2013
21:30 - 22:45
Sir Duke
Read
Los Lobos a keda lantá na 1973 pa algun amigu di skol na ost di Los Angeles. For di e komienso e miembronan di banda no kier a limitá nan mes na sierto género; en bes di esei nan ta saka nan influensia for di Rock, Tex-Mex, Country, Folk, R&B, Blues i músika tradishonal spañó i mehikano. Na 1987 e kinteto a a haña nan fama mundial ku nan hit La Bamba, e kansion ku a hiba e mesun título ku e pelíkula. Despues di esei a sigui gira komo programa preliminar di artistanan diverso: U2, Bob Dylan i the Grateful Dead. Entre tanto Los Lobos tin henter un lista di álbum riba nan nòmber di kua e último, Tin Can Trust, a sali na 2010. Pa esei e miembronan di banda a bai bèk na nan rais i nan a graba na ost L.A. Riba nan C.V. tin entre tanto mas Grammy Awards.


text:
Anochi di pelicula Caribeño
Cineasta Cubano, Rigoberto López Pego, Fundador y presidente di Travelling Caribbean Film Showcase lo ta na Aruba pa pasa algun pelicula Caribeño na Aruba, riba diabierna 14 y dialuna 17 di november di 7’or pa 10’or di anochi na Biblioteca Nacional Aruba.
Rigoberto López Pego a nace na Habana, Cuba y ta un graduado di Ciencia Politica di Universidad di Habana. El a traha na Departamento di Cine di Television Cubano durante 2 aña y na 1971, el a forma parti di ICAIC (Instituto di Cine di Cuba) como director asistente. Actualmente, e ta un di e miho productornan di pelicula Cubano.
Su ultimo pelicula Sent of Oak (Olor a Roble) a keda galardona como e miho pelicula DIKALO AWARD na e festival di cine panafricano na e festival di Cannes, Francia na 2006. Audiencia y criticonan specialisa a duna bon comentario di su documentalnan y peliculanan di cortometrahe tanto na Cuba como den exterior.
Un invitacion na un y tur y en especial na personanan cu ta traha y a traha peliculanan pa hiba un dialogo cu Rigoberto López Pego.


text:
CIUDAD DE PANAMA, Panama- Presidente di Panama diaranson a declara un dia nacional despues cu e pais a logra su clasificacion pa Copa Mundial. E prome den su historia.
Juan Carlos Varela a skirbi ariba su cuenta di Twitter: “E voz di pueblo a wordo scucha. Diaranson ta un dia nacional”.
E ekipo nacional a derota Costa Rica cu score di 2 pa 1, durante e partido celebra diamars anochi na Ciudad de Panama.
E presidente a bisa cu tanto sector publico como sector priva lo ta liber y tambe scolnan lo ta cera.
Den un serie di tweetnan excitante, el a share un potret di su mes, firmando e decreto, agregando ” Boso merece”.
Panameñonan a celebra nan victoria te den oranan laat di anochi.
Sinembargo, tin un disputa tocante si e prome goal a pasa e liña.
For di 1978 Panama ta buscando su clasificacion pa Copa Mundial di Futbol, pero nunca el a logra esaki.
E pais lo competi den e Copa Mundial 2018, cual lo tuma luga na Rusia. E competencia lo cuminsa na Juni.
Merca tabata den e mesun grupo clasificado di Norte y Centroamerica, pero no a logra clasifica despues di a perde contra di Trinidad y Tobago, cu tabata para na e ultimo luga.
Mexico y Costa Rica ambos tabata exitoso y Honduras lo mester hunga contra Australia.
Fuente: http://www.bbc.com